  Туспуктэм: Руслан Нуриахметов Наталия Сильвестрова Удмуртиысь сюресъёс вылтӥ ветлонъя ӧри нылпиослэсь школае мынон сюрессэс кышкыттэмлыко карон сярысь вераськиз. Выль дышетскон арлы дасяськон улсын школаос дорысь 577 сюрес выжонъёсты радъялозы. Со сярысь элькунысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Сюрес выжонъёсы сигнал сётӥсь светофоръёс, сюрес тодметъёс пуктозы, лэсьтэм могӟетёс, барьер кенеръёс радъялозы. 2023-тӥ арын «Безопасные качественные дороги» йӧскалык ӵектос школаосы но нылпи садъёс нуись 40 сюресъёсты тупатъялозы. Тодэ вайытом, Ижкарысь 382 сюрес выжонъёсты выльдозы. Туэ Удмуртиысь школаосы нырысетӥ классэ 22 сюрс нылпиос мынозы. Ижкарын покчи классъёслы ватсаса 210 дышетскон инты радъялозы. Ватсалом, элькунын дышетсконниослэсь выль дышетсконо арлы дась луэмзэс эскерыса быдтӥзы. Тегъёс: школаос нылпиос сюресъёс Дышетон Удмуртия  